Іс № 2-592/15

 Ш Е Ш І М

 Қазақстан Республикасы атынан

17 тамыз 2015 жыл Мырзакент кенті

Оңтүстiк Қазақстан облысы Мақтарал ауданының № 2 аудандық соты құрамында: төрағалық етушi судья А.Шиндалиев, хатшылықта Т.Наурызбаевтың отыруында, Мақтаарал аудандық прокурор көмекшісі Ы.Ерназаровтың, арызданушылар Н.П., Э.К., мүдделі жақ Мақтаарал аудандық білім бөлімінің өкілі Ж.М.,қатысуларымен Мырзакент кентінде өзінің жабық сот отырысында арызданушылар П.Н., және К.Э., бала асырап алу жайлы азаматтық iсiн қарап,

 А Н Ы Қ Т А Ғ А Н Ы :

Сотта арызданушылар Н.П., пен Э.К., арыздарын толық қуаттап, өздері заңды некеде тұратындықтарын, 2006 жылдың 20 қазанда заңды некеде тұратындықтарын, інісі П.Н., келіні М.Н., келісімімен 29.12.2014 жылы туылған Л.К., заңды түрде өздері қыз етіп асырап алғысы келетіндері, қыздың әкесі П.Н., анасы М.Н., бұған қарсы еместіктерін көрсетіп, нотариат арқылы арыз жазғандарын, өздері осы Мырзакент кентінде тұратындарын, тұрмыс жағдайлары жақсы екендігін, ауруханаларда денсаулықтарына байланысты есепте тұрмайтындарын, қамқоршы және қорғаншы органының өкілі келіп тексергендерінде өздерінің тұрмыс жағдайына жақсы қорытынды бергенін, сондықтан 29.12.2014 жылы туылған Л.К., асырап алды деп танып, туылған жерін, туған күнін, айын, жылын, ұлтын өзгеріссіз қалдырып, туу туралы куәлікте тегін және жөнін Л.К., әкесі деген бағанада П.Н., ал анасы деген бағанаға К.Э., деп өзгеріс енгізіп, шешім шығарып беруді сұрайтындарын айтып көрсетті.

Сот отырысында мүдделі жақ Мақтаарал аудандық білім бөлімінің балалар құқығын қорғау жөніндегі органының өкілі Ж.М., арызданушылардың арызымен толық келісетінін және қанағаттандыруға қарсы еместігін айтты.

П.Н., пен М.Н., сот отырысына дейін жазбаша өтініш беріп, арызданушылардың арызын қанағаттандыруға қарсы емес екендігі, азаматтық істі өздерінің қатысуынсыз қарауды сұрайтынын көрсеткен.

 Мұндай жағдайда, сот, ҚР АІЖК-нің 187-бабының 5-бөлігіне сәйкес, тараптардың жазбаша өтініші негізінде істі олардың қатысуынсыз қарауды мүмкін деп табады.

Арыз берушілердің, қорғаншы және қамқоршы органы өкілінің түсініктемелерін, арыздың қанағаттандырылуға жататындығы жөніндегі прокурордың қорытындысын тыңдап, іс құжаттарын және ұсынылған деректерді зерттеп, сот төменде көрсетілген мына негіздерге байланысты арызданушылардың арыздары толық қанағаттандырылуға жатады деп табады.

 Қазақстан Республикасы «Неке және отбасы туралы» кодексінің 84-87-баптарына сәйкес, тууы осы Кодексте белгіленген тәртіппен тіркелген және толық тән саулығы, психикалық, рухани және адамгершілік жағынан дамуын қамтамасыз ету мүмкіндіктері ескеріле отырып, кәмелетке толмаған балаларға қатысты, тек қана солардың мүддесінде асырап алуға жол беріледі.

 Бала асырап алуды бала асырап алуға тілек білдірген адамдардың (адамның) өтініші бойынша сот жүргізеді.

 Іске тіркелген неке қию туралы куәлігінің көшірмесіне сай, арызданушылар Н.П., және Э.К., араларындағы некелері қиылып, ол туралы Мақтаарал ауданы, Мырзакент кенті әкімшілігінде 2006 жылдың 20 қазанда № реттік санмен неке қию туралы актілерді тіркеу кітабында тіркелген.

Іс құжаттарына сәйкес, жасөспірім Л.К., 29.12.2014 жылы Астана қаласы, Алматы ауданында туылған, туу туралы куәлігінде ата-анасы туралы мәліметтер енгізілген бөлігінде, әкесі ретінде П.Н., шешесі ретінде М.Н., деп көрсетілген.

Іс құжаттарына тіркелген 18.02.2015 жылғы № 43,1400,53,16,54,1401 санды дәрігерлік анықтамаларға қарағанда, арызданушының дені сау, бұл медициналық мекемелерде есепте тұрмайтындықтары көрінеді.

ОҚО, Мақтаарал аудандық медицина бірлестігінің «Мырзакент» аудандық емханасының анықтамасына сәйкес, 29.12.2014 жылы туылған Л.К., аталған емханада есепте тұратындығы, ден сау екендігі көрсетілген.

Сонымен қатар, іс құжаттарына тіркелген Мақтаарал ауданының білімінің басшысы Қ.Б., тарапынан берілген 25.06.2015 жылы № санды бала асырап алуға үміткер (үміткерлер) болудың мүмкіндігі/мүмкіндігі еместігі туралы қорытындысына қағанда, арызданушылардың некеге тіркелгені, туған-туыстарымен қарым қатынасы жақсы,бала асырап алуына қарсы емес, Н.П., жалдамалы жұмыс істейтіні, Э.К., № орта мектепте еден жуушы болып жұмыс істейтіні, материалдық жағдайлары орта, биологиялық ата-анасының келісімен 29.12.2014 жылы туылған Л.К., асырап алуға материалдық жағдайы келеді.

 Сондықтан, сот, аталған арыз берушілер үшін асырап алушы болып танылу мүмкіндігін болдырмайтын мән-жайлар жоқ деген тұжырымға келеді.

 Мұндай жағдайларда, сот арыз берушілердің жасөспірім Л.К., асырап алуы оның мүдделеріне сай келетіндігін ескеріп, арыз толық қанағаттандырылуға жатады деп табады.

 Қазақстан Республикасы «Неке және Отбасы туралы» кодексінің 97-99- баптарына сәйкес, сот, арызданушылардың асырап алатын баланың аты-жөнін ауыстыру жөніндегі өтініштері де қанағаттандырылып, баланың аты-жөнін Л.К., деп өзгертіп, туу туралы куәлігіне әкесі ретінде П.Н., анасы ретінде К.Э., көрсетіп, туылған күні, айы, жылы, туылған жерін өзгеріссіз қалдырғанды жөн деп санайды.

 Баяндалғандар негізінде және Қазақстан Республикасы «Неке және отбасы туралы» кодексінің 84-87-баптарын, АІЖК-нің 217-220- баптарын басшылыққа алып, сот

 Ш Е Ш І М Е Т Т І :

 Арызданушылар П.Н., және К.Э., арыздары қанағаттандырылсын.

 Арызданушылар П.Н., және К.Э., 29 желтоқсан 2014 жылы Астана қаласы, Алматы ауданында туылған Л.К. асырап алды деп танылсын.

Асырап алынған Л.К. – Л, аты- К, әкесінің аты- Н деп өзгертіліп, туылған жылы, айы, күні және туылған жері өзгеріссіз қалдырылсын.

Туу туралы тіркеу кітабына Л.К. әкесі ретінде П.Н., 23.03.1980 жылы туылған, ұлты қазақ, анасы ретінде К.Э., 23.02.1982 жылы туылған, ұлты қазақ, -деп көрсетіліп, оның туу туралы куәлігіне тиісті өзгерістер енгізілсін.

Шешімге іске қатысушы тараптар шешім көшірмесін алған күннен бастап Мақтаарал ауданының № 2 аудандық соты арқылы он бес күн мерзім аралығында Оңтүстік Қазақстан облыстық сотына шағым беруге, прокурор наразылық келтіруге құқылы.

**Төрағалық етуші судья: А.Шиндалиев**